உத்தரப் பிரதேச மருத்துவ அறிவியல் பல்கலைக்கழகம்

**உத்தரப்பிரதேச மருத்துவ அறிவியல் பல்கலைக்கழகம்** (*Uttar Pradesh University of Medical Sciences*) முன்னர் **உ. பி. கிராமப்புற மருத்துவ அறிவியல் மற்றும் ஆராய்ச்சி நிறுவனம்** என்பது இந்தியாவின் உத்தரப்பிரதேசத்தின் இட்டாவா மாவட்டத்தில் சைபாயில் அமைந்துள்ள ஒரு மருத்துவக் கல்லூரி, மருத்துவமனை மற்றும் மருத்துவ ஆராய்ச்சி பொதுப் பல்கலைக்கழகம் ஆகும். இது உ.த்தரப் பிரதேச கிராமப்புற மருத்துவ அறிவியல் மற்றும் ஆராய்ச்சி நிறுவனம் (2005இல் நிறுவப்பட்டது) எனத் துவக்கப்பட்டு பின்னர் பெயர் மாற்றப்பட்டது.

## வரலாறு
2005ஆம் ஆண்டில், கான்பூரில் உள்ள சத்ரபதி ஷாஹு ஜி மகாராஜ் பல்கலைக்கழகத்துடன் இணைக்கப்பட்ட மாநில அரசு நடத்தும் மருத்துவக் கல்லூரி உ. பி. கிராமப்புற மருத்துவ அறிவியல் மற்றும் ஆராய்ச்சி நிறுவனம் உத்தரப் பிரதேசத்தின் எடாவா மாவட்டத்தில் உள்ள சைபை கிராமத்தில் நிறுவப்பட்டது. இது 15 திசம்பர் 2005 அன்று அறிவிக்கப்பட்ட உபிகிமஅநி & ஆ, சைபை சட்டம் 2005 முலம் நிறுவப்பட்டது. 2006இல் ஆண்டில் மாணவர் சேர்க்கைத் தொடங்கியது. 2011இல் முதுநிலை மருத்துவ கல்வித்திட்டமும், 2014இல் முதுநிலை பல் மருத்துவமும் தொடங்கப்பட்டது. 2012ஆம் ஆண்டில் பட்டயப்படிப்பு மற்றும் இளநிலை பட்டப்படிப்புகளுடன் துணை மருத்துவம், செவிலியர் கல்லூரிகளும், 2015ஆம் ஆண்டில் இளநிலை பட்டம் படிப்புகளுடன் மருந்தியல் கல்லூரியும் தொடங்கப்பட்டன.

பிப்ரவரி 2015இல், உத்தரப்பிரதேச அரசு உ. பி. கிராமப்புற மருத்துவ அறிவியல் மற்றும் ஆராய்ச்சி நிறுவனத்தை மேம்படுத்துவதன் மூலம் இடாவாவின் சைபாயில் மருத்துவ அறிவியல் பல்கலைக்கழகத்தை நிறுவுவதற்கான செயல்முறையைத் தொடங்கியது. 4 பிப்ரவரி 2015 அன்று, மாநில சட்டமன்றம் "உத்தரப்பிரதேச மருத்துவ அறிவியல் பல்கலைக்கழகம், சைபை, எடாவா மசோதா-2015" என்ற மசோதாவை நிறைவேற்றியது. 2 மே 2016 அன்று இந்த மசோதா அங்கீகரிக்கப்பட்டு 5 சூன் 2016 அன்று பல்கலைக்கழகமாக மாறியது.

பல்கலைக்கழகத்தில் பட்டம் நிறைவேற்றப்பட்டப் பிறகு, 2020ஆம் ஆண்டில் மருத்துவப் படிப்புகள் தொடங்கப்பட்டன. 2023ஆம் கல்வியாண்டு முதல், பல்கலைக்கழகம் துணை மருத்துவ முநிகலை பட்டப்படிப்பைத் தொடங்கியது.

2024ஆம் கல்வியாண்டில், பல்கலைக்கழகம் 4 சிறப்புத் திறன்களுடன் மருந்தகத்தில் முதுநிலைப் பட்டம் வழங்கப்படுகிறது.

## வழங்கப்படும் படிப்புகள்

### இளநிலை படிப்புகள்

* இளநிலை மருத்துவம் மற்றும் அறுவை சிகிச்சை (MBBS)
* மருந்தியல் (B.Pharm)
* செவிலியம்
* மருத்துவ ஆய்வக தொழில்நுட்பம்
* இயன்முறை மருத்துவம்
* படிமமாக்கத் தொழில்நுட்பம்  மற்றும் நுட்பங்கள்
* பார்வை அளவையியல்

### முதுநிலை, சிறப்பு படிப்புகள்
சிறப்பு மருத்துவ படிப்புகளுடன் கூடிய முதுநிலை மருத்துவ படிப்புத் திட்டங்களையும் இப்பல்கலைக்கழகம் வழங்குகிறது. மருத்துவ முதுநிலை, முது நிலை அறுவையியலில் 112 இடங்களும், டி. என். பி. படிப்பில் 4 இடங்களும் மருத்துவ பீடத்தின் கீழ், எம். டி, பீரியடோண்டாலஜியில் 3 இடங்களும் பல் அறிவியல் பீடத்தின் கீழ் முதுநிலையில் 12 இடங்கள், பார்வை அளவியலில் 6 இடங்கள், முதுநிலை மருத்துவ ஆய்வுக்கூட தொழில்நுட்பத்தில் 6 இடங்களும் துணை மருத்துவ அறிவியல் பீடத்தின் 2 இடங்களும். முதுநிலை மருந்தியலில் 24 இடங்களும் உள்ளன.

## தேசிய தரவரிசை
இது 2023ஆம் ஆண்டில் இந்தியாவின் சிறந்த 125 மருந்தியல் கல்லூரிகளில் ஒன்றாகவும், மீண்டும் 2024ஆம் ஆண்டில் என். ஐ. ஆர். எஃப் ஆல் தரவரிசைப்படுத்தப்பட்டது. 

உத்தரப்பிரதேச அரசின் தரவரிசை முறையால் 'ஏ' என்ற மிக உயர்ந்த மதிப்பீட்டைப் பெற்ற இரண்டு மருத்துவம் சார்ந்த கல்லூரிகளில் ஒன்றாகும்.

## வசதிகள்
thumb|300x300px|1050 படுக்கைகள் கொண்ட மருத்துவமனை வளாகம்.
இப்பல்கலைக்கழகம் ஒரு முழுமையான மருத்துவக் கல்லூரி, பல் மருத்துவக் கல்லூரி (முதுநிலை), மருத்துவ கல்லூரி, மருந்தியல் கல்லூரி, பல்நோக்கு சிறப்பு மருத்துவமனை, 1050 படுக்கைகள் கொண்ட மருத்துவமனை, 150 படுக்கைகள் கொண்ட அதிர்ச்சி மற்றும் தீக்காய மையம் மற்றும் 528 படுக்கைகள் கொண்ட பெரும் சிறப்பு மருத்துவமனையை நடத்தி வருகிறது.

750 கோடி செலவில் 50 ஏக்கர் நிலப்பரப்பில் 300 படுக்கைகள் கொண்ட மகப்பேறியல் மற்றும் மகளிர் மருத்துவம் மற்றும் குழந்தை மருத்துவ மருத்துவமனை உத்தரப்பிரதேச அரசால் நிறுவப்பட்டு வருகிறது.

## கூட்டு முயற்சிகள்

* கான்பூர் இந்திய தொழில்நுட்ப நிறுவனம், ஊடுருவும் அல்லாத மருத்துவ சாதனங்களின் ஊக்குவிப்பு மற்றும் மருத்துவ பரிசோதனைகளுக்காக. வழிகாட்டுதல், பயிற்சி மற்றும் ஆராய்ச்சி தரத்தை மேம்படுத்துதல், தொடக்க நிறுவனங்கள் மற்றும் கண்டுபிடிப்பாளர்கள் பகிரப்பட்ட வளங்களைப் பயன்படுத்த அனுமதிப்பது, ஆராய்ச்சி உள்கட்டமைப்பு மற்றும் நிபுணத்துவத்தைப் பகிர்ந்து கொள்வது மற்றும் தேசிய மற்றும் சர்வதேச மட்டங்களில் முக்கியமான சுகாதாரத் திட்டங்களில் கூட்டாக பங்கேற்றுவருகிறது.

## துணைவேந்தர்கள்

* அஜய் சிங் (5 ஆகத்து 2025-தற்போது வரை)
* பங்கஜ் குமார் ஜெயின் (6 திசம்பர் 2024-4 ஆகத்து 2025)
* பிரபாத் குமார் சிங் (19 சனவரி 2022-5 திசம்பர் 2024)
* இரமாகாந்த் யாதவ் (10 மே 2021-18 சனவரி 2022)
* ராஜ் குமார் (1 சூன் 2018-9 மே 2021) 
* டி. பிரபாகர் (12 சூலை 2016-31 மே 2018)

## இணைவுக் கல்லூரிகள்

* மருத்துவக் கல்லூரி, 2005ஆம் ஆண்டில் உ. பி. கிராமின் ஆயுர்விக்ஞன் அவ்ம் அனுசந்தன் சன்ஸ்தான் (*U.P. Rural Institute of Medical Sciences and Research* ஆங்கிலத்தில்) என்ற பெயரில் நிறுவப்பட்டது. இது 2016 வரை சத்ரபதி ஷாஹு ஜி மகாராஜ் பல்கலைக்கழகத்துடன் இணைக்கப்பட்டது.
* பல் மருத்துவ கல்லூரி (முதுநிலை) 2014ஆம் ஆண்டில் 2 முதுநிலை இடங்களுடன் தொடங்கியது.
* 2006ஆம் ஆண்டில் முன்மொழியப்பட்டு 2012ஆம் ஆண்டில் தொடங்கப்பட்ட துணை மருத்துவ அறிவியல் மகாவித்யாலயா.
* 2012ஆம் ஆண்டு தொடங்கப்பட்ட செவிலியர் கல்லூரி
* சைபை மருந்தியல் கல்லூரி 2015ஆம் ஆண்டு தொடங்கப்பட்டது. மற்ற கல்லூரிகளைப் போலல்லாமல், சத்ரபதி ஷாஹு ஜி மகாராஜ் பல்கலைக்கழகத்திற்குப் பதிலாக, இது 2015-16 கல்வியாண்டிற்கான உத்தரப் பிரதேச தொழில்நுட்ப பல்கலைக்கழகத்துடன் இணைக்கப்பட்டது. இது உத்தரப்பிரதேச அரசால் இளநிலை மருந்தியல் படிப்பினை வழங்கும் நிதியுதவிப் பெறும் முதல் கல்லூரி ஆகும்.

## பல்துறை ஆராய்ச்சி அலகு
2021ஆம் ஆண்டு நிலவரப்படி, பல்வேறு அரசு மருத்துவக் கல்லூரிகளில் இந்திய மத்திய அரசால் நிறுவப்பட்ட 80 பலதரப்பட்ட ஆராய்ச்சி பிரிவுகளில்  இதுவும் ஒன்றாகும். முதன்மையாக தொற்றாத நோய்களில் ஆராய்ச்சியை மேற்கொள்ள இது பணிக்கப்பட்டுள்ளது.

## மேற்கோள்கள்

## வெளி இணைப்புகள்

பகுப்பு:உத்தரப் பிரதேச மருத்துவக் கல்லூரிகள்
பகுப்பு:உத்தரப் பிரதேசப் பல்கலைக்கழகங்கள்